《鸡鸣寺习静二首 其二》
明代·刘麟

诗篇收寺古，石势带湖寒。白雪终难和，丹霞信可餐。

落叶深埋磴，烟苕曲隐栏。经过人未识，予著鹿皮冠。

作者简介：（1474—1561）明江西安仁人，家居南京，字元瑞，一字子振，晚自号坦上翁。博学能诗文，与顾璘、徐祯卿并称“江东三才子”。弘治九年进士。除刑部主事。正德间为绍兴知府，以不谒谢刘瑾，罢官为民。瑾诛，再起。累官工部尚书。以力求节用，忤中官，勒令致仕。家居三十余年，赋诗自娱。晚年欲造楼，财力不足，乃悬篮舆于梁，曲卧其中，名曰“神楼”。卒谥清惠。有《刘清惠集》。